**Gulács Község Önkormányzat Képviselő-testületének**

**4/2020.(VII.6.) önkormányzati rendelete**

Az Önkormányzat 2019. éves költségvetés teljesítéséről

Gulács Község  Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, Gulács Község  Önkormányzata Képviselő-testületének a Szervezeti és Működési Szabályzatról szóló 2/2015.(II.23.)  önkormányzati rendelet 29/A.§  b.) pontjában  biztosított véleményezési jogkörében eljáró Pénzügyi  Bizottság véleményének kikérésével a következőket rendeli el:

A rendelet hatálya kiterjed Gulács Község Önkormányzatára, valamint önálló működő intézményére Gulács Község Önkormányzat Gondozási Központjára.

**1 §.**

**Az Önkormányzat 2019. éves költségvetési teljesítése**

A Képviselő-testület az Önkormányzat 2019. évi költségvetés pénzügyi teljesítését 1. és 2. melléklet alapján

**297 088 851 Ft bevételi főösszeggel**

**283 237 108 Ft kiadási főösszeggel**

**13 851 743 Ft kötelezettséggel terhelt maradvánnyal f o g a d j a e l.**

**2.§**

**Költségvetési bevételek**

Az Önkormányzat 2019. éves költségvetési bevételeinek részletezését kiemelt előirányzatonként és intézményi bontásban a 6. melléklet tartalmazza.

**3.§**

**Költségvetési kiadások**

Az Önkormányzat 2019. éves költségvetési kiadásainak részletezését, kiemelt előirányzatonként intézményi bontásban az 5. melléklet tartalmazza.

Az Önkormányzat működési, felhalmozási kiadási előirányzatainak teljesítését a 3. és 4. mellékletek alapján a Képviselő-testület a következők szerint fogadja el:

**Működési kiadások összesen : 217 103 851 Ft**

Ebből :

- személyi jellegű kiadások : 96 745 511 Ft

- munkaadókat terhelő járulékok : 12 950 071 Ft

- dologi jellegű kiadások : 60 939 585 Ft

- ellátottak pénzbeli juttatásai 9 303 998 Ft

- műk.célú támog, átadott pénzeszközök 10 858 680 Ft

- intézmény finanszírozási kiadások 26 306 006 Ft

**Az Önkormányzat felhalmozási kiadásai összesen: 66 133 257** **Ft**

A beruházási és felújítási kiadásokat feladatonként a 7. és 8. melléklet tartalmazza.

**4.§.**

Többéves kihatással járó önkormányzati döntésen alapuló kötelezettségvállalásokat a 9. és a 10. mellékletek tartalmazzák.

**5.§.**

Az önkormányzat vagyonmérlegét a 13. melléklet szerint fogadja el.

**6.§**

Az önkormányzat 2019 évi maradványa **13 851 743 Ft**, a 14. számú melléklet alapján.

**7.§**

**Záró rendelkezések**

Ez a rendelet a kihirdetés napján lép hatályba.

A rendelet kihirdetéséről a helyben szokásos módon a jegyző gondoskodik.

dr. Kozák Krisztián Ujvári Judit

jegyző polgármester

Csatolt mellékletek:

1.sz. melléklet **Az önkormányzat és a költségvetési szervek működési, fejlesztési bevételi előirányzatait kiemelt előirányzatonként részletezve.**

2.sz. mellékletek **Az önkormányzat és a költségvetési szervek működési, fejlesztési kiadási előirányzatait kiemelt előirányzatonként részletezve**

3.sz. melléklet **I. Működési célú (folyó) bevételek, működési célú (folyó) kiadások mérlege (Önkormányzati szinten)**

4.sz. mellékletek **II. Tőkejellegű bevételek és kiadások mérlege (Önkormányzati szinten)**

5.sz. melléklet **Az önkormányzat és a költségvetési szervek működési, fejlesztési kiadási előirányzatainak teljesülése kiemelt előirányzatonként, intézményenként**

6.sz melléklet:  **Az önkormányzat és a költségvetési szervek működési, fejlesztési bevételi előirányzatainak teljesülése kiemelt előirányzatonként, intézményenként**

7.sz melléklet: **I. Beruházási kiadások feladatonként**

8.sz. melléklet: **II. Felújítási kiadások feladatonként**

9.sz. melléklet **Többéves kihatással járó önkormányzati döntésen alapuló kötelezettségvállalások*.***

10.sz. melléklet: **Az önkormányzat által felvett hitelek kölcsönök állománya**

11.sz. melléklet: **Az önkormányzat által nyújtott hitelek, kölcsönök állománya.**

12.sz. melléklet **Az önkormányzat által adott közvetett támogatások kedvezmények**

13.sz. melléklet **Vagyonmérleg 2019. december 31.**

14.sz. melléklet **Egyszerűsített maradvány-kimutatás 2019 évre**

1. sz. tájékoztató tábla **Vagyonkimutatás a könyvviteli mérlegben értékkel szereplő eszközökről 2019 év**

2. sz. tájékoztató tábla **Vagyonkimutatás a könyvviteli mérlegben értékkel szereplő forrásokról 2019 év**

ÁLTALÁNOS INDOKOLÁS

Az államháztartásról szóló 2011. évi CXCV. törvény (a továbbiakban: **Áht.**) 87. §-a alapján a vagyonról és a költségvetés végrehajtásáról

a) a számviteli jogszabályok szerinti éves költségvetési beszámolót,

b) az éves költségvetési beszámoló alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelő záró számadást (a továbbiakban: zárszámadás) kell készíteni.

Ezt a helyi önkormányzatokra vonatkozóan az államháztartásról szóló törvény végrehajtásáról szóló 368/2011. (XII. 31.) Kormányrendelet (a továbbiakban: **Ávr.**) 157. § b) pontja fogalmazza meg szabályként, miszerint **a helyi önkormányzat, valamint az általa irányított költségvetési szerv a költségvetési év zárását követően éves költségvetési beszámolót készít.**

Az Áht. 91. § (1) bekezdése alapján a helyi önkormányzat költségvetésének végrehajtására vonatkozó zárszámadási rendelet tervezetet a jegyző készíti elő, és a polgármester terjeszti a Képviselő-testület elé úgy, hogy az előterjesztést követő harminc napon belül, de **legkésőbb a költségvetési évet követő év ötödik hónap utolsó napjáig hatályba lépjen**. Tárgyévben a veszélyhelyzet megszűnését követő 30. napon belülre módosult a határidő. Ezen jogszabályi kötelezettségünknek teszünk eleget a rendelet elkészítésével.